PATVIRTINTA

 VšĮ Alytaus miesto socialinių

 paslaugų centro direktoriaus

 2020-03-25 įsakymu Nr.V-90

**VšĮ ALYTAUS MIESTO SOCIALINIŲ PASLAUGŲ CENTRO**

**SOCIALINĖS GLOBOS PADALINIO**

**PASLAUGŲ GAVĖJŲGYVENIMO KOKYBĖS KONCEPCIJA**

1. VšĮ Alytaus miesto socialinių paslaugų centro Socialinės globos padalinyje teikiamos socialinės priežiūros (pagalbos) ir dienos socialinės globos paslaugos asmens namuose. Pagalbos į namus paslaugų gavėjai – tai senyvo amžiaus asmenys ir suaugę asmenys su negalia, kurie dėl amžiaus ar negalios praradę gebėjimus ar galimybes savarankiškai rūpintis asmeniniu gyvenimu ir dalyvauti visuomenės gyvenime. Pagalbos į namus paslaugų gavėjams darbuotojai padeda nupirkti maisto produktų ir kitų prekių, pagamina maistą, išplauna indus, sutvarko jų buvimo aplinką, palydi į gydymo ir kitas įstaigas. Pagal paslaugų gavėjo poreikį padeda jam nusiprausti, išsimaudyti, išsirašyti kompensuojamus vaistus ir juos nupirkti. Du kartus per metus tvarkoma kompensacijos už šildymą ir vandenį, komunalinių atliekų surinkimą ir tvarkymą.

2. Dienos socialinės globos asmens namuose paslaugų gavėjai – tai asmenys, kurie dėl amžiaus, negalios, šeimyninės padėties, silpnos sveikatos ar kitų gyvenimo sunkumų negali tinkamai pasirūpinti savimi buityje, gyventi pilnaverčio gyvenimo ir jiems reikalinga kito asmens pagalba (nustatytas nuolatinės slaugos poreikis). Jiems teikiamos paslaugos pagal savarankiškumo galimybes ir poreikį. Šiems paslaugų gavėjams teikiamos asmens higienos, maitinimo organizavimo, pagalbos buityje ir namų ruošoje paslaugos, medicininių paslaugų organizavimo paslaugos, kad paslaugų gavėjas kuo ilgiau galėtų gyventi savo namuose, o dirbantys artimieji galėtų dirbti, turėtų atokvėpio minutes. VšĮ Alytaus miesto socialinių paslaugų centre socialinės priežiūros paslaugas namuose gauna apie 30, o dienos socialinės globos – apie 60 asmenų.

**3. Gyvenimo kokybė** – tai aplinka, apimanti paslaugų gavėjo dvasinę (emocinę), socialinę ir fizinę gerovę. Veiksniai, labiausiai lemiantys pagyvenusių žmonių gyvenimo kokybę, susiję su individualiomis savybėmis (sveikata, aktyvumu/pasyvumu), artimiausia socialine aplinka ir, iš dalies, su materialine gerove.

4. VšĮ Alytaus miesto socialinių paslaugų centro Socialinės globos padalinio darbuotojų tikslas paslaugų gavėjų gyvenimo kokybės srityje  sukurti jiems saugesnę socialinę aplinką ir, teikiant paslaugas, gerinti jų gyvenimo kokybę.

5. Pagrindinės priežastys, dėl kurių paslaugų gavėjai kreipiasi dėl paslaugų teikimo namuose – sveikatos pablogėjimas, nesavarankiškumas, artimųjų nebuvimas ir kitos.

6. Gyvenimo kokybė paslaugų gavėjams namuose tai – kuo ilgiau palaikyti stabilią jų sveikatą, užtikrinti saugią, švarią aplinką, dvasinį komfortą ir finansinį saugumą.

 7. Paslaugų gavėjo yra klausiama, kaip jis vertina savo fizinę gyvenimo kokybę ir kaip jis vertina savo socialinę gyvenimo kokybę nuosekliai paaiškinant, kokie elementai sudaro kiekvieną gyvenimo kokybės sritį. Į skalės pildymą įtraukiami visi paslaugų gavėjai, esant būtinybei – ir jų artimieji.

 8. Kalendorinių metų pabaigoje, lapkričio-gruodžio mėn., vykdoma paslaugų gavėjų anketinė apklausa, kur yra užduodamas klausimas apie gyvenimo kokybės pokytį gaunant pagalbos/dienos socialinės globos namuose paslaugas.

9. Anketa, kaip gyvenimo kokybės pokyčio instrumentas, pasirenkama pirmaisiais paslaugų gavėjų gyvenimo kokybės pokyčio vertinimo metais, kai IPNP/ISGP dar nėra sudaryti visiems paslaugų gavėjams. Vėlesniais Gyvenimo kokybės koncepcijos įgyvendinimo metais gali būti naudojami abu instrumentai, bet paslaugų gavėjų gyvenimo kokybės sričių skalės pildymas yra privalomas.

10. Darbas teikiant paslaugas namuose tikslingai vyksta taip, kad padedant darbuotojui ir artimiesiems, maksimaliai būtų išnaudotos paslaugų gavėjų galimybės – vyksta ir įgalinimo procesas. Išanalizavus paslaugų gavėjų poreikius ir rengiant paslaugų gavėjų individualius pagalbos/socialinės globos planus, juose yra numatomos paslaugų gavėjų gyvenimo kokybės gerinimo sritys.

**11. Paslaugų gavėjų gyvenimo kokybės vertinimas apima dvi sritis, suskirstytas į aspektus:**

 **11.1. Fizinė gyvenimo kokybė:**

11.1.1. Mityba (maisto produktų nupirkimas ir pristatymas, maisto paruošimas, indų išplovimas, pagalba valgant, maitinimas).

11.1.2. Asmens higiena (sauskelnių keitimas, pagalba prausiantis, rengiantis, išmaudymas, lovos perklojimas, skalbimas).

11.1.3. Fizinė aplinka (aprūpinimas būtiniausiais daiktais, buto sutvarkymas, mokesčių sumokėjimas, TPP įsigijimas).

11.1.4. Fizinis mobilumas (judėjimas namuose ir išvykimas iš namų)

 **12. Socialinė gyvenimo kokybė.** Socialinė aplinka: komunikavimas, bendravimas, atstovavimas ir tarpininkavimas, socialiniai ryšiai su artimaisiais, bendruomene.

Laisvalaikis ir užimtumas: knygų, žurnalų skaitymas, stalo žaidimai ir kiti užsiėmimai.

 **13. Gyvenimo kokybės vertinimo proceso veiksmai:**

 13.1. Pradėjus teikti socialines paslaugas, Socialinės globos padalinio socialinio darbuotojo padėjėjai užpildo paslaugų gavėjo įgūdžių, gebėjimų įvertinimo klausimyną,socialinis darbuotojassu paslaugų gavėju ir/arba jo artimaisiais pildo „Asmens galimybių ir poreikio vetinimą“ formą. Praėjus ne mažiau kaip mėnesiui socialinis darbuotojas kartu su socialinio darbuotojo padėjėju pildo individualų pagalbos/socialinės globos planą (IPNP/ISGP).Paslaugų gavėjų gyvenimo kokybė vertinama siekiant įtraukti į paslaugos teikimo procesą pačius paslaugų gavėjus ir/ar jų artimuosius. IPNP/ISGP sudarymo momentui paslaugų gavėjų esamą gyvenimo kokybės lygmenįįvertina dviejose srityse: fizinėje ir socialinėje.

 13.2. Gyvenimo kokybės matavimo instrumentas. Paslaugų gavėjų gyvenimo kokybės pokyčiui matuoti naudojama gyvenimo kokybės vertinimo skalė (įrašytaIPNP/ISGP pagal dvi gyvenimo sritis).

 13.3. Laikas: ketvirtas metų ketvirtis. Atsakingi - Socialinės globos padalinio vedėjas ir socialiniai darbuotojai.Vieną kartą per metus vykstaIPNP/ISGP peržiūra ir gyvenimo kokybės vertinimas skalėje dviejose srityse (pažymint balus IPNP/ISGP fizinės ir socialinės gyvenimo kokybės matavimo skalėje).

 13.4. Kiekvienų metų gruodžio mėnesį socialiniai darbuotojai gautus individualius gyvenimo kokybės pokyčio rezultatus apibendrina ir išveda kolektyvinius rezultatus procentine išraiška. Padalinio vadovas arba socialinis darbuotojas kitų metų sausio/vasario mėnesį juos pristatoSocialinės globos padalinio darbuotojų susirinkime.

 13.5. Socialinis darbuotojas kartu su paslaugų gavėjais ir/ar artimaisiais aptaria jų poreikius ir apibrėžia lūkesčius kitiems metams. Pagal paslaugų gavėjo gyvenimo kokybės skalės (pagal sritis) balus, paslaugų gavėjo tikslus lūkesčiams įgyvendinti, suformuojamas paslaugų gavėjo gyvenimo kokybės gerinimo tikslas kitiems metams.Veiksmai atsispindės kitų metų individualiuose planuose (IPNP/ISGP).

 13.6. Matavimo instrumentas taikomas visiems paslaugų gavėjams.

 13.7. Duomenys, renkami paslaugų gavėjų individualiems pagalbos arba socialinės globos planams, yra konfidencialūs, kaip ir pats planas.

 14. Darbuotojai su „VšĮ Alytaus miesto socialinių paslaugų centro socialinės globos padalinio paslaugų gavėjų gyvenimo kokybės koncepcija“ supažindinami pasirašytinai susirinkimo metu, prieš tai aptarus šį dokumentą. Paslaugų gavėjų supažindinimui paruošiama lengvai suprantama atmintinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_